CELEX: 32007R0828
Language: mt
Date: 2007-07-13 00:00:00
Title: Regolament tal-Kummissjoni (KE) Nru 828/2007 tat- 13 ta’ Lulju 2007 dwar l-awtorizzazzjoni permanenti u proviżorja ta’ ċerti addittivi fl-għalf (Test b’relevanza għaż-ŻEE)

14.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 184/12
            
         REGOLAMENT TAL-KUMMISSJONI (KE) Nru 828/2007
   tat-13 ta’ Lulju 2007
   dwar l-awtorizzazzjoni permanenti u proviżorja ta’ ċerti addittivi fl-għalf
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar l-addittivi fl-għalf (1), u b’mod partikolari l-Artikoli 3, 9d(1) u 9e(1) tagħha,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment ta’ l-annimali (2), u b’mod partikolari l-Artikolu 25 tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment ta’ l-annimali.
            
         
               (2)
            
            
               L-Artikolu 25 tar-Regolament (KE) Nru 1831/2003 jistabbilixxi l-miżuri tranżitorji għall-applikazzjonijiet għall-awtorizzazzjoni ta’ addittivi ta’ l-għalf mibgħuta skond id-Direttiva 70/524/KEE qabel id-data ta’ l-applikazzjoni tar-Regolament (KE) Nru 1831/2003.
            
         
               (3)
            
            
               L-applikazzjonijiet għall-awtorizzazzjoni ta’ l-addittivi elenkati fl-Annessi ta’ dan ir-Regolament tressqu qabel id-data ta’ l-applikazzjoni tar-Regolament (KE) Nru 1831/2003.
            
         
               (4)
            
            
               Kummenti tal-bidu dwar dawk l-applikazzjonijiet, kif previst fl-Artikolu 4(4) tad-Direttiva 70/524/KEE, tressqu lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Dawk l-applikazzjonijiet għalhekk għandhom jibqgħu jitqiesu skond l-Artikolu 4 tad-Direttiva 70/524/KEE.
            
         
               (5)
            
            
               L-użu tal-preparazzjoni ta’ endo-1,4-beta xylanase prodotta mit-Trichoderma longibrachiatum (MUCL 39203) ġie awtorizzat provviżorjament għall-ewwel darba, għat-tiġieġ għat-tismin mir-Regolament tal-Kummissjoni (KE) Nru 1436/98 (3). Ġiet ippreżentata data ġdida b’appoġġ għal applikazzjoni għall-awtorizzazzjoni mingħajr limitu ta’ żmien ta’ dik il-preparazzjoni għat-tiġieġ għat-tismin. Il-valutazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għall-awtorizzazzjoni bħal din huma sodisfatti. Għalhekk, l-użu ta’ din il-preparazzjoni, kif speċifikat fl-Anness I ta’ dan ir-Regolament, għandu jiġi awtorizzat mingħajr limitu ta’ żmien.
            
         
               (6)
            
            
               L-użu tal-preparazzjoni ta’ endo-1,4-beta xylanase prodotta mit-Trichoderma longibrachiatum (IMI SD 135) ġie awtorizzat provviżorjament għall-ewwel darba għal dundjani għat-tismin mir-Regolament tal-Kummissjoni (KE) Nru 1436/2000 (4). Ġiet ippreżentata data ġdida b’appoġġ għal applikazzjoni għall-awtorizzazzjoni mingħajr limitu ta’ żmien ta’ dik il-preparazzjoni għad-dundjani. Il-valutazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għall-awtorizzazzjoni bħal din huma sodisfatti. Għalhekk, l-użu ta’ din il-preparazzjoni, kif speċifikat fl-Anness II ta’ dan ir-Regolament, għandu jiġi awtorizzat mingħajr limitu ta’ żmien.
            
         
               (7)
            
            
               Ġiet ippreżentata data b’appoġġ għal applikazzjoni għall-awtorizzazzjoni għal erba’ snin tal-preparazzjoni Astaxanthin-rich Phaffia rhodozyma (ATCC SD-5340) għas-salamun u għat-troti. L-Awtorità Ewropea dwar is-Sigurtà fl-Ikel (EFSA) esprimiet l-opinjoni tagħha dwar l-użu ta’ din il-preparazzjoni fil-25 ta’ Jannar 2006. Il-valutazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta’ din il-preparazzjoni, kif speċifikat fl-Anness III ta’ dan ir-Regolament, għandu jkun awtorizzat provviżorjament għal erba’ snin.
            
         
               (8)
            
            
               Il-valutazzjoni ta’ dawn l-applikazzjonijiet turi li ċerti proċeduri għandhom jintalbu sabiex il-ħaddiema jkunu mħarsa mill-espożizzjoni għall-addittivi li jidhru fl-Annessi. Dan il-ħarsien għandu jkun żgurat permezz ta’ l-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri biex iħeġġu titjib fis-sigurtà u s-saħħa tal-ħaddiema fuq ix-xogħol (5).
            
         
               (9)
            
            
               Il-miżuri previsti f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni li tagħmel parti mill-grupp “Enzimi”, kif speċifikat fl-Anness I, hija awtorizzata mingħajr limitu ta’ żmien bħala addittiv fin-nutriment ta’ l-annimali skond il-kundizzjonijiet stipulati f’dan l-Anness.
   Artikolu 2
   Il-preparazzjoni li tagħmel parti mill-grupp “Enzimi”, kif speċifikat fl-Anness II, hija awtorizzata mingħajr limitu ta’ żmien bħala addittiv fin-nutriment ta’ l-annimali skond il-kundizzjonijiet stipulati f’dak l-Anness.
   Artikolu 3
   Il-preparazzjoni li hija parti mill-grupp “Koloranti, inklużi pigmenti”, kif speċifikat fl-Anness III, hija awtorizzata provviżorjament għal erba’ snin bħala addittiv fin-nutriment ta’ l-annimali taħt il-kundizzjonijiet stipulati f’dan l-Anness.
   Artikolu 4
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 13 ta’ Lulju 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 270, 14.12.1970, p. 1. Id-Direttiva kif emendata l-aħħar mir-Regolament tal-Kummissjoni (KE) Nru 1800/2004 (ĠU L 317, 16.10.2004, p. 37).
   
      (2)  ĠU L 268, 18.10.2003, p. 29. Ir-Regolament kif emendat l-aħħar mir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (3)  ĠU L 191, 7.7.1998, p. 15.
   
      (4)  ĠU L 155, 28.6.2000, p. 15.
   
      (5)  ĠU L 183, 29.6.1989, p. 1. Id-Direttiva kif emendata l-aħħar mid-Direttiva 2007/30/KE tal-Parlament Ewropew u tal-Kunsill (ĠU L 165, 27.6.2007, p. 21).
   
      ANNESS I
      
                  Nru KE
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  Unitajiet ta’ attività/kg ta’ għalf sħiħ
               
            
                  Enzimi
               
            
                  E 1641
               
               
                  Endo-1,4-beta xylanase
                  EC 3.2.1.8
               
               
                  Preparazzjoni ta’ endo-1,4-beta xylanase prodotta mit-Trichoderma longibrachiatum (MUCL 39203) li għandha attività minima ta’:
                  
                               
                           
                           
                              Forma solida: 1 500  AXC/g (1)
                              
                           
                        
                               
                           
                           
                              Forma likwida: 200 AXC/ml
                           
                        
               
                  Tiġieġ għat-tismin
               
               
                  —
               
               
                  55  AXC
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-addittiv u t-taħlita preliminari, indika t-temperatura għall-ħażna, il-perjodu ta’ ħażna, u l-istabbiltà għall-pelleting.
                           
                        
                              2.
                           
                           
                              Doża rakkomandata għall kull kilogramm ta’ għalf sħiħ: 55-100 AXC.
                           
                        
                              3.
                           
                           
                              Għall-użu f’għalf kompost li fih ħafna polysaccharides li mhumiex lamtu (fil-biċċa l-kbira arabinoxylans), eż. li fihom aktar minn 50 % qamħ.
                           
                        
               
                  Mingħajr limitu ta’ żmien
               
            
         (1)  1 AXC huwa l-ammont ta' enzimi li jillibera 17,2 mikromole ta' reducing sugars (ekwivalenti ta' maltożju) minn Xylan tal-ħafur fil-minuta f' pH ta' 4,7 u 30 °C.
   
   
      ANNESS II
      
                  Nru
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  Unitajiet ta’ attività/kg ta’ għalf sħiħ
               
            
                  Enzimi
               
            
                  E 1617
               
               
                  Endo-1,4-beta-xylanase
                  EC 3.2.1.8
               
               
                  Preparazzjoni ta’ endo-1,4-beta xylanase prodotta mit-Trichoderma longibrachiatum (IMI SD 135) li għandha attività minima ta’:
                  
                               
                           
                           
                              Forma solida: 6 000  EPU/g (1)
                              
                           
                        
                               
                           
                           
                              Forma likwida: 6 000  EPU/ml
                           
                        
               
                  Dundjani għat-tismin
               
               
                  —
               
               
                  1 050  EPU
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-addittiv u t-taħlita preliminari, indika t-temperatura għall-ħażna, il-perjodu ta’ ħażna u l-istabbilità għall-pelleting.
                           
                        
                              2.
                           
                           
                              Doża rakkomandata għal kull kilogramm ta’ għalf sħiħ: 1 050 -3 000  EPU.
                           
                        
                              3.
                           
                           
                              Għall-użu f’għalf kompost li fih ħafna polysaccharides li mhumiex lamtu (fil-biċċa l-kbira arabinoxylans), eż. li fihom aktar minn 40 % qamħ.
                           
                        
               
                  Mingħajr limitu ta’ żmien
               
            
         (1)  1 EPU huwa l-ammont ta’ enzimi li jillibera 0,0083 mikromole ta’ reducing sugars (ekwivalenti ta’ ksilożju) minn xylan tal-ħafur fil-minuta f’pH ta’ 4.7 u 30 °C.
   
   
      ANNESS III
      
                  Nru KE
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  mg /kg ta’ għalf sħiħ
               
            
                  Koloranti, inklużi l-pigmenti
               
            
                  E 161y
               
               
                  Astaxanthin-rich
                  
                     Phaffia rhodozyma
                  
                  (ATCC SD-5340)
               
               
                  Bijomassa konċentrata tal-ħmira Phaffia rhodozyma (ATCC SD-5340), maqtula, u fiha għall-inqas 10.0 g astaxanthin għal kull kilogramm ta’ addittiv.
               
               
                  Salamun
               
               
                  —
               
               
                  —
               
               
                  100 
               
               
                  Il-kontenut massimu huwa espress bħala astaxanthin.
                  L-użu huwa permess biss mill-età ta’ sitt xhur 'il quddiem.
                  It-taħlita ta’ l-addittiv mal-canthaxanthin hija permessa sakemm il-konċentrazzjoni totali ta’ astaxanthin u canthaxanthin ma taqbiżx il-100 mg/kg fl-għalf sħiħ.
               
               
                  3 ta’ Awwissu 2011
               
            
                  Trota
               
               
                  —
               
               
                  100